1.114 militants demanen un referèndum a ERC EI ha presentat a la direcció del partit més signatures de les necessàries per a preguntar a la militància sobre el finançament Esquerra independentista ha presentat aquesta tarda a la direcció del partit 1.114 signatures amb la voluntat de sol•licitar un referèndum intern sobre el finançament. Aquesta quantitat de signatures és superior a la necessària que estipulen els Estatuts per a demanar l’opinió de la militància republicana sobre un tema, en aquest cas sobre el nou model de finançament, ja que superen  el 10% establert a la normativa del partit. Des d’aquest sector crític d’Esquerra, liderat per Uriel Bertran, es considera que aquest referèndum “és una oportunitat d'or perquè ERC es reforci de cara les eleccions europees” i rebutgi “la misèria de finançament que ens vol fer empassar el govern espanyol”. Des de la direcció no s’ha negat el dret dels militants a convocar un referèndum, però es considera necessari aparcar-lo fins que no es conegui una proposta definitiva. I, igual que han fet els dos consellers republicans, Josep Huguet i Jordi Ausàs, acusen els militants d'EI de desestabilitzar el partit amb aquesta iniciativa. Es a dir si al final Montlla diu si al finançament... i la pilota queda al terrat d'Esquerra....farem referendum?i si no???? Apa, apa expliqueu el què sisplau.... 
Està bé que l'Uriel, en Renyer i companyia facin tremolar la cadira d'en PSOEcercós, al capdavant d'"Esquerra".   Visca la gent ferma d'ERC!
Tremolar?Has vist la militancia d'ER al xat?Tots amb el lider..(tret de horoses excepcions) i tots a tancar files....     Tots molt critics...pero a l'hora de la veritat si senyor i vas que xutes....
Bàsicament el que t'han dit és que a CiU no podeu donar cap lliçó d'assemblearisme. I tenen raó.   Precisament, el que lamentem molts exvotants d'ERC és que "Esquerra" s'assembli cada cop més a CiU. Amb la diferència, és clar, que mentre CiU governava sola... Esquerra ho ha de fer lliurant Catalunya al PSOE.
CiU no governava sola... a no ser que el PP no el tinguis en compte...
CiU va governar sola durant la gran majoria d'anys que ho va fer. Amb el PP va ser la última legislatura i sense entrar al govern aquests darrers.
Si si, però no li fèien cap lleig als vots dels PP, eh?  
Doncs clar que no, però no mentim. Ja cansa voler fer veure que la dinàmica de 4 anys que van pagar ben car va ser la de quasibé 25. Canvia molt la cosa.
D'acord, però tampoc cal voler semblar pur, no?  Tothom té taques a l'expedient, pel què sembla...
Tothom té taques efectivament. 
Doncs potser millor partir des d'aquí en comptes de partir dels errors dels altres.